สังคมข่าวหุ้น
ดัชนีตลาดหุ้นไทยวานนี้ (10 พ.ค.) ปิดที่ระดับ 1,622.78 จุด เพิ่มขึ้น 18.29 จุด (+1.14%) มูลค่าการซื้อขาย 83,382.43 ล้านบาท
ดัชนีตลาดหุ้นไทยวานนี้ (10 พ.ค.) ปิดที่ระดับ 1,622.78 จุด เพิ่มขึ้น 18.29 จุด (+1.14%) มูลค่าการซื้อขาย 83,382.43 ล้านบาท
11 พ.ค. 2565

ดัชนีตลาดหุ้นไทยวานนี้ (10 พ.ค.) ปิดที่ระดับ 1,622.78 จุด เพิ่มขึ้น 18.29 จุด (+1.14%) มูลค่าการซื้อขาย 83,382.43 ล้านบาท
“วิลาสินี บุญมาสูงทรง” มือหนึ่งทีมวิจัย บล.โกลเบล็ก (GBS) ประเมินหุ้นไทยช่วงนี้ยัง Sideway Down หวั่นเฟดขึ้นอัตราดอกเบี้ยเพิ่มสกัดกั้นเงินเฟ้อ และสงครามระหว่างรัสเซีย-ยูเครนที่ยังยืดเยื้อ แถมแนะจับตาตัวเลขเงินเฟ้อ เม.ย.นี้ เพิ่มกันด้วยนะจ๊ะ เชื่อว่าการประชุมเฟดในเดือน มิ.ย. ขึ้นดอกเบี้ยเพิ่มอีกครั้ง จึงให้กรอบการเคลื่อนไหวของดัชนี 1,560-1,620 จุด ส่วนกลยุทธ์ลงทุนหุ้น เน้นที่ได้ประโยชน์จากค่าเงินบาทอ่อน-ส่งออกพุ่ง มอง TWPC-ASIAN-XO-SNC-SKN-PIMO-SMT น่าลงทุน ใครมีเงินเย็นก็ใจเย็น ๆ แล้วเลือกกันดูนะคะ เผื่อได้หุ้นสวยพาหลุดเจ้ากรรมนายเวร
“รื่นวดี สุวรรณมงคล” เลขาธิการ ก.ล.ต. มองปีนี้สถานการณ์ดี ขอต่อยอดแนวคิด “Balancing Your Investment for Sustainable Wealth” “ลงทุนสมดุล สู่ความยั่งยืน” เพื่อส่งเสริมให้ประชาชนรู้เท่าทันการลงทุนในยุคดิจิทัลอย่างรอบด้าน งานนี้เลยขอเปิดบูธเรียนรู้การลงทุนสมดุลสู่ความยั่งยืน ในงาน Money Expo กรุงเทพฯ 12-15 พ.ค.นี้ ณ บูธ F3 อาคารชาเลนเจอร์ 2-3 อิมแพ็ค เมืองทองธานี แย้ม นับเป็นปีที่พิเศษเนื่องจากเป็นปีที่ครบรอบ 30 ปี ของก.ล.ต. ปีนี้จึงมุ่งที่จะยกระดับตลาดทุนไทยให้มีความยั่งยืน ตามแผนยุทธศาสตร์ ก.ล.ต. ระยะ 3 ปี (ปี 2565-2567)
“พจน์ หะริณสุต” มือหนึ่งธุรกิจบริษัทหลักทรัพย์จัดการกองทุน วรรณ จำกัด (ONEAM) ยิ้มแก้มปริ คว้างานใหญ่บริหารเงินลงทุนให้กับกองทุนส่วนบุคคล สหกรณ์ออมทรัพย์ จุฬาลงกรณ์มหาวิทยาลัยเป็นครั้งแรก งานนี้ไม่ใช่เพราะโชคช่วย แต่เป็นเพราะจากการได้รับความไว้วางใจล้วน ๆ เลยนะเจ้าคะ เหล่าคณาจารย์ระดับใหญ่ร่วมเป็นสักขีพยานเพียบ ดูท่า AUM ของบลจ.วรรณปีนี้จะโดดเด่นไม่เบาเชียวแหละ
“ธานินทร์ พานิชชีวะ” และ “ศักดิ์ดา พรรณไวย” เลื่อนตำแหน่งเป็น CEO และ MD ของบริษัท ทางยกระดับดอนเมือง จำกัด (มหาชน) (DMT) แล้ว ล่าสุด DMT มีข่าวดี บริษัทเตรียมจ่ายเงินปันผล หลังที่ประชุมผู้ถือหุ้นโหวตผ่าน 99.99% อนุมัติให้จ่ายเงินปันผลงวดผลประกอบการปี 2564 ในอัตรา 0.32 บาทต่อหุ้น คิดเป็น 93.5% ของกำไรสุทธิ งานนี้บริษัทยังแจงอีกว่า บริษัทได้มีการจ่ายปันผลงวดผลประกอบครึ่งปีแรกไปแล้ว 0.07 บาทต่อหุ้น นะจ๊ะ ดังนั้นจะคงเหลือจ่ายอีก 0.25 บาทต่อหุ้น กำหนดจ่ายในวันที่ 26 พ.ค.นี้ ผู้ถือหุ้นเตรียมรับทรัพย์กันได้เลยเจ้าค่ะ
“ซุง ชง ทอย” ผู้ก่อตั้งอาณาจักร บริษัท ชริ้งเฟล็กซ์ (ประเทศไทย) จำกัด (มหาชน) หรือ SFT ปลื้มผลงานธุรกิจโค้งแรกของปี ทำกำไรสุทธิได้ 16.69 ล้านบาท สวนปัจจัยลบจากต้นทุนการผลิต พร้อมแจงเตรียมเดินหน้าเร่งขยายฐานลูกค้า รับจังหวะเศรษฐกิจฟื้นตัว มั่นใจปีนี้เติบโตตามแผนนะจ๊ะ
“ณัฐกฤติ เหล่าทวีทรัพย์” ผู้อำนวยการอาวุโสที่ปรึกษาการลงทุนทิสโก้เวลธ์ ธนาคารทิสโก้ จำกัด (มหาชน) หรือ TISCO มองช่วงฝุ่นตลบตลาดหุ้นทั่วโลก เป็นโอกาสทองซื้อหุ้นเมกะเทรนด์กลุ่มเทคโนโลยีแห่งอนาคตและนวัตกรรมการแพทย์ สร้างผลตอบแทนโดดเด่น 15-27% ต่อปี ในช่วง 5 ปีข้างหน้า ฝ่าวิกฤตเศรษฐกิจชะลอ ดอกเบี้ยขาขึ้น ย้ำ นักลงทุนอย่าเพิ่งถอดใจนะจ๊ะ
“พอล วอง ชี คิน” กรรมการผู้จัดการใหญ่และประธานเจ้าหน้าที่บริหาร ธนาคาร ซีไอเอ็มบี ไทย จำกัด (มหาชน) แจง แบงก์ได้ร่วมงานมหกรรมการเงินกรุงเทพ ครั้งที่ 22 (MONEY EXPO 2022) จัดขึ้นระหว่างวันที่ 12-15 พ.ค. 2565 ณ ชาเลนเจอร์ ฮอลล์ 2-3 อิมแพ็ค เมืองทองธานี บูธปีนี้ ธนาคารจำลองการตั้งแคมป์สุขภาพทางการเงิน สะท้อนแนวคิด การสร้างสมดุลแห่งความสุข ในทุกจังหวะช่วงเวลา สร้างความมั่งคั่ง ควบคู่การสร้างสมดุลให้ชีวิต “Wealth Camping : Possible Financial Wellness”